אנט בדלנד

אנט בדלנד (באנגלית: Annette Badland; נולדה ב-26 באוגוסט 1950) היא שחקנית אנגלייה הידועה ממגוון תפקידים שביצעה בטלוויזיה, ברדיו ובקולנוע. היא גילמה את מרגרט בליין בסדרת המדע בדיוני "דוקטור הו", את דורה "יום הדין" בסדרה "תעלומת ספרטיקל", בירדי הנשל בסדרת הדרמה "קצוות מפוצלים", מייוויס בעונה השישית של הסדרה "סקינס", אורסול קרו בסדרת הפנטזיה לילדים "Wizards vs Aliens", ובדמות בייב סמית באופרת הסבון "איסטאנדרס". בדלנד משחקת בתפקיד הייזל וולי בסדרה הרדיופונית "The Archers". ב-2005 הופיעה בסרט הקולנוע "צ'ארלי בממלכת השוקולד".

ביוגרפיה
בדלנד נולדה באדג'בסטון שבעיר ברמינגהאם, ולמדה בבית הספר למשחק איסט 15 בלונדון. היא הופיעה בתפקידים רבים בטלוויזיה ובהם בסדרה "ברז'ראק" (1981–1984), "2.4 ילדים בממוצע", "Making Out", "סאמר היל", "תחרה", "ג'קאנורי", העיבוד לרומן "Archer's Goon", הסדרה "The Demon Headmaster", "הנסיכה הקטנה", "The Worst Witch", העיבוד לספר הילדים "The Queen's Nose" ובאופרת הסבון "קורוניישן סטריט". ב-1989 שיחקה בדלנד בפרק "The Rough and The Smooth" בסדרה "כל היצורים גדולים כקטנים". ב-2005 השתתפה בסדרת המדע בדיוני "דוקטור הו" בדמות סלית'ין המופיעה בשם מרגרט בליין. היא גם הייתה קריינית בסדרת "מאחורי הקלעים" של "דוקטור הו" עבור הפרקים "מלחמת העולם השלישית" ו"בום טאון". ב-2006 הופיעה בסדרת הדרמה "נערות רעות" ב-ITV1 בתפקיד אנג'לה רובינס הסובלת מהפרעת זהות דיסוציאטיבית.

בקולנוע הופיעה בדלנד בסרטים "Jabberwocky" (מ-1977), "Out of Order" (מ-1987), "Beyond Bedlam" (מ-1994), "אסירים" (1995), "קול קטן" (1998), "אנשים יפים" (1999), "סיפור אהבה מזוין" (2000), ובסרט "צ'ארלי בממלכת השוקולד" (מ-2005). בטלוויזיה שיחקה בעיבוד ל"מסעות גוליבר" מ-1996 בתפקיד אשתו של האיכר, ובדמות גברת פזיוויג בסרט "מזמור חג המולד" משנת 1999. היא השתתפה בתסכיתי דרמה ברדיו בין השאר בשנת 2001 ב-"Rolling Home", ב-2003 ב-"Smelling of Roses", ובעיבוד לרומן "At the Back of the North Wind" מאת ג'ורג' מקדונלד. עוד שיחקה בתפקיד ראשי בדמות בלשית גוון דנבורי בתסכית רדיו בשם "An Odd Body". ב-2005 החלה להופיע בדמות הייזל וולי באופרת הסבון הרדיופונית הוותיקה "The Archers". ב-2008 השתתפה בעיבוד לספר "The Way We Live Right Now" מאת אנתוני טרולופ בתפקיד טילי קרבורי.

בדלנד הייתה המגישה של תוכנית הטלוויזיה "You and Me" של ה-BBC בתחילת שנות התשעים של המאה העשרים. ב-2008 שיחקה בסרט הקומדיה "פעם שלישית החוצה". עוד הופיעה בדמות אתל טונקס בסדרת הדרמה " All the Small Things" מ-2009 לצדם של שרה לנקשייר, ניל פירסון, שרה אלכסנדר ובריאן דיק. ב-2009 השתתפה בדלנד בסדרה "חדר מיון" בדמות אם מעורערת שדואגת באופן תמידי לבנותיה.

הופעת הבכורה של בדלנד בתיאטרון רויאל אקסצ'נג' במנצ'סטר הייתה בתפקיד מאדאם ארקרטי במחזה "Blithe Spirit". ב-2010 שיחקה במחזה "Far Away" מאת קריל צ'רצ'יל בתיאטרון אולד ויק בבריסטול.

ב-5 ביול 2010 הופיעה בדלנד בסדרה "רופאים". ב-2012 שיחקה בתפקיד אורסולה בסדרת המדע בדיוני "Wizards vs Aliens" של ערוץ CBBC. עוד השתתפה בסדרה "קצוות מפוצלים" במשך ארבע עונות.

בתוכנית המצליחה של CBBC "תעלומת ספרטיקל" גילמה בדלנד את דורה "יום הדין" ואת הולו-דורה. היא שיחקה בארבעה פרקים בדמות דורה "יום הדין", ובשמונה פרקים בדמות הולו-דורה.

ב-2014 שיחקה בדלנד בתפקיד גברת פיצגיבונס בסדרה "זרה" של רשת הטלוויזיה Starz.

ב-12 בדצמבר 2013 פורסם שבדלנד תופיע בתפקיד קבוע באופרת הסבון של ה-BBC "איסטאנדרס" בדמות בייב סמית'. הופעת הבכורה שלה בסדרה שודרה ב-31 בינואר 2014. ב-18 בספטמבר 2015 פורסם שדמותה של בדלנד קוצצה מהסדרה, והופעתה האחרונה תהיה בסוף 2016.

פילמוגרפיה
 שנה שם שם באנגלית תפקיד הערות 1981 תקוות גדולות Great Expectations פלופסון מיני-סדרה 1981–1984 ברז'ראק Bergerac שארלוט סדרת טלוויזיה 1984 תחרה Lace פיגי פסבינדר מיני-סדרה 1984 Last Day of Summer ג'ני סרט טלוויזיה 1985 Sacred Hearts האחות מרסי 1985 מיס מארפל Agatha Christie's Miss Marple: A Pocket Full of Rye גלדיס מרטין סרט טלוויזיה 1985–1986 Troubles and Strife כריסטין סדרת טלוויזיה 1986 Knights & Emeralds דייזי 1987 נסיכה קטנה A Little Princess טבחית מיני-סדרה 1989 כל היצורים גדולים כקטנים All Creatures Great and Small סיביל דרנלי בפרק "The Rough and The Smooth" 1990 The Pied Piper צרפתייה באוטובוס סרט טלוויזיה 1989–1990 Happy Families תפקידים שונים סדרת טלוויזיה 1991 Making Out וילו 1991–1993 2.4 ילדים בממוצע 2point4 Children 1993 Inside Victor Lewis-Smith אחות סדרת טלוויזיה 1994 Beyond Bedlam האחות רקין 1994 אסירים Captives מגי 1995 Jackanory המספרת סדרת טלוויזיה 1995 מלאכים וחרקים Angels and Insects ליידי אלבסטר 1995–1996 Black Hearts in Battersea דולי באקל 1997 Holding On ברנדה מיני-סדרה 1997–1998 Mr. Wymi פרימרוז 1998 קול קטן Little Voice סיידי 1999 אנשים יפים Beautiful People פסיכולוגית 1999 הולבי סיטי Holby City אילירי בפרק "Search for the Hero" 1999 מזמור חג המולד A Christmas Carol גברת פזיוויג סרט טלוויזיה 1998–1999המכשפה הגרועה ביותר The Worst Witch גברת טפיוקה סדרת טלוויזיה 1999 אוליבר טוויסט Oliver Twist טבחית 2000 סיפור אהבה מזוין Honest רוז 2000 Secret Society מרלין 2001 גנב וג'נטלמן The Gentleman Thief גברת פינקטון סרט טלוויזיה 2000–2001 The Queen's Nose גברת דולי סדרת טלוויזיה 2002 Club Le Monde סטלה 2002 מלחמת הכרוב של גברת קלדיקוט Mrs Caldicot's Cabbage War טבחית 2002 A Village Tale לילי 2003 ראש העיר קסטרברידג' The Mayor of Casterbridge גברת סטנידג' סרט טלוויזיה 2003 Indian Dream פט סרט טלוויזיה 2003 פוארו Agatha Christie's Poirot גברת ספריגס בפרק "Five Little Pigs" 2004 The Knickerman גברת האריס סרט קצר 2005 קורוניישן סטריט Coronation Street תלמה קלג סדרת טלוויזיה (2 פרקים) 2005 השופט ג'ון דיד Judge John Deed בט קידמן MP סדרת טלוויזיה (2 פרקים) 2005 דוקטור הו Doctor Who מרגרט בליין סדרת טלוויזיה (3 פרקים) 2005 צ'ארלי בממלכת השוקולד Charlie and the Chocolate Factory אישה 2002–2005 קצוות מפוצלים Cutting It בראודי הנשל 2006 The Kovak Box קאתי 2006 Tom's Christmas Tree פיית המראה סרט טלוויזיה 2007 מיס מארי לויד Miss Marie Lloyd נלי פאוורס סרט טלוויזיה 2007 האופה The Baker מרתה אדוארדס 2007 Mr Thornton's Change of Heart מרי סרט קצר 2008 Summerhill מירטל סרט טלוויזיה 2008 קינגדום Kingdom דולי טאקר סדרת טלוויזיה (פרק אחד) 2008 A Deal Is a Deal מורין 2009 All the Small Things אתל טונקס מיני-סדרה2009 Personal Affairs מיירי קרופורד מיני-סדרה 2009 Whatever It Takes קוני סרט טלוויזיה 2010 Legacy: Black Ops סטפני גמפל 2011 Mother's Milk מרגרט 2012 סקינס Skins מייוויס בפרק "Finale" 2011–2013 תעלומת ספרטיקל The Sparticle Mystery דורה "יום הדין" 2014 האב בראון Father Brown ג'ודית באניון בפרק "The Daughters of Jerusalem" 2012–2014 Wizards vs. Aliens 2014–2015 זרה Outlander 2016 A Quiet Passion הדודה אליזבת' 2014–2016 איסטאנדרס EastEnders בייב סמית' 2019  Criminal: UK דונה סוויפט בפרק "סאנדיפ" 2026 הרלן קובן: הבריחה Run Away לו
3

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1950
קטגוריה:בריטים שנולדו ב-1950